Document ID: /roh_data/filtered/fineweb-2-filterrobots_roh.jsonl.gz/25530

Dal punct da vista sportiv ha la delegaziun svizra cun ses 13 atlets ed atletas cuntanschì la finamira da trais medaglias. Quellas èn tuttas trai idas al skiunz Théo Gmür. Autras sportistas ed auters sportists hajan dentant betg cuntanschì, quai ch'ins aveva spetgà.
Per la manadra da la delegaziun svizra Luana Bergamin è l'organisaziun dals gieus paralimpics a Pyeongchang betg stada ideala. La glieud haja dà gronda bregia da sa gidar, ma l'infrastructura ed ils bus da transport sajan per exempel betg stads adattads per persunas cun sutgas da rodas.
Cun jetlag e senza valischs
Turnada è la delegaziun svizra la notg da mardi sin mesemna. Quai cun pulit retard, cun in jetlag e senza valischs. Tuttina hajan las atletas ed ils atlets giudì da vegnir beneventads da blers enconuschents e las famiglias a la plazza aviatica da Turitg.
RR actualitad 08:00